ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
టోక్యో పారాలింపిక్స్ లో చరిత్ర సృష్టించిన - భావినా పటేల్
భారతదేశం టేబుల్ టెన్నిస్ లో మొట్టమొదటి పతకం సాధించింది
శ్రీ నరేంద్ర మోదీ మరియు భావినా పటేల్ కలిసి తీసుకున్న 2010 నాటి చిరస్మరణీయ ఫోటోను పంచుకున్న - శ్రీ అనురాగ్ ఠాకూర్
ముఖ్యాంశం :
· ఆదివారం ఉదయం జౌ యింగ్ తో జరిగిన ఫైనల్ మ్యాచ్ తర్వాత ప్రధానమంత్రి భావినా ను పిలిచి, రజత పతకం సాధించినందుకు ఆమెను అభినందించారు.
టోక్యో పారాలింపిక్స్ లో ఈ రోజు మహిళల సింగిల్స్ క్లాస్-4 టేబుల్ టెన్నిస్ పోటీల్లో, భారత తొలి రజత పతకాన్ని సాధించి భావినాబెన్ పటేల్ చరిత్ర సృష్టించారు. రజత పతకం గెలవడం, 2021 జాతీయ క్రీడా దినోత్సవం సందర్భంగా దేశానికి ఇది ఒక చిరస్మరణీయ బహుమతి.
గతంలో ప్రధానమంత్రి శ్రీ నరేంద్ర మోదీ భావినాతో పంచుకున్న కొన్ని ప్రతిష్టాత్మకమైన క్షణాలను, కేంద్ర యువజన వ్యవహారాలు, క్రీడల శాఖ మంత్రి శ్రీ అనురాగ్ ఠాకూర్, ఈ సందర్భంగా గుర్తు చేసుకున్నారు. భావినాతో పాటు ఆమె తోటి క్రీడాకారుడు సోనాల్బెన్ పటేల్ను అప్పటి గుజరాత్ ముఖ్యమంత్రి శ్రీ నరేంద్ర మోదీ సన్మానించిన 2010 నాటి ఫోటో ను కేంద్ర మంత్రి ఈ సందర్భంగా పంచుకున్నారు. "సోనాల్ మరియు భావినా 2010 ఢిల్లీ కామన్వెల్త్ క్రీడా పోటీలకు వెళ్తున్నారు. వారిని ముఖ్యమంత్రి నరేంద్ర మోదీ కలుసుకుని, ఉత్తమ ప్రదర్శన ఇవ్వమని ప్రోత్సహించారు," అని శ్రీ ఠాకూర్ తన ట్విట్టర్ ఖాతాలో పేర్కొన్నారు.
"క్రీడా సంస్కృతిని నిర్మించడం, ప్రతి క్రీడకూ, ప్రతి క్రీడాకారునికీ మద్దతు ఇవ్వడం జీవితకాల ప్రయత్నం, ఇది నేటికీ కొనసాగుతోంది, దాని ఫలాలను అందిస్తోంది. క్రీడాకారుల ప్రధాన మంత్రి! " అని కూడా ఆయన ట్వీట్ చేశారు. ఆదివారం ఉదయం జౌ యింగ్ తో జరిగిన ఫైనల్ మ్యాచ్ తర్వాత ప్రధానమంత్రి భావినా ను పిలిచి, రజత పతకం సాధించినందుకు ఆమెను అభినందించారు.
34 ఏళ్ల భారతీయ పారా టేబుల్ టేబుల్ టెన్నిస్ క్రీడాకారిణి, క్లాస్-4 కేటగిరీ లో ప్రపంచ 12 వ ర్యాంక్ లో ఉన్న భావినా, ఫైనల్ లో పెద్ద పర్వతం వంటి యింగ్ పై పోటీ పడాల్సివచ్చింది. ఆమె ఇప్పుడు నాలుగు పారాలింపిక్ గేమ్స్ నుండి ఆరు బంగారు పతకాలు సాధించిన ప్రపంచ నంబర్ 1 క్రీడాకారిణి చేతిలో 0-3 పాయింట్ల తేడాతో పరాజయం పాలయ్యింది. భావినా తన ప్రారంభ గ్రూప్ స్టేజ్ మ్యాచ్ లో కూడా చైనా క్రీడాకారులతో పోటీ పడింది. ఏదేమైనా, ప్రీ-క్వార్టర్స్ దశ నుండే ఆమె అనుభవించిన వైఫల్యాలు మొత్తం గమనించదగినవి.
భావినా తన తొలి పారాలింపిక్ క్రీడల్లో ఆడుతూ, తన ఉన్నత స్థాయి ప్రత్యర్థి అయిన బ్రెజిల్ కు చెందిన జాయ్స్ డి ఒలివెరా పై, 16 వ రౌండ్ మ్యాచ్ లో వరుస గేమ్ లలో 3-0 పాయింట్లతో గెలిచింది. క్వార్టర్ ఫైనల్స్ లో భావినా ప్రత్యర్థి సెర్బియాకు చెందిన బోరిస్లావా పెరిక్, 2016 రియో పారాలింపిక్స్ లో స్వర్ణంతో పాటు రజత పతక విజేత గా నిలిచింది. ఆమె పై, ఈ భారతీయ క్రీడాకారిణి, 3-0 పాయింట్ల ఆధిపత్యంతో, విజయం సాధించింది. సెమీ ఫైనల్స్ లో, 2012 పారాలింపిక్స్లో స్వర్ణ పతక విజేత, 2016 పారాలింపిక్స్ రజత పతక విజేత జాంగ్ మియావో ను, భావినా 3-2 పాయింట్ల తేడాతో ఓడించింది.
అంతర్జాతీయ పోటీలలో పాల్గొనడానికి వీలుగా, టి.టి. టేబుల్, 2.85 లక్షల విలువైన టి.టి. రోబో 'బటర్ఫ్లై - అమికస్ ప్రైమ్' తో పాటు 2.74 లక్షల రూపాయల విలువ చేసే ఒట్టోబాక్ చక్రాల కుర్చీ వంటి వివిధ సౌకర్యాలతో భారత ప్రభుత్వం భావినా కు సాధ్యమైనంత ఉత్తమమైన మద్దతును అందించింది.
ప్రధాన మంత్రి కార్యాలయం
జనజాతీయ గౌరవ దినోత్సవం సందర్భంగా రాంచీలో భగవాన్ బిర్సా ముండా స్మారక ఉద్యానం-స్వాతంత్ర్య యోధుల మ్యూజియంకు ప్రధానమంత్రి ప్రారంభోత్సవం
ఎవరి దృఢ సంకల్పంతో జార్ఖండ్ రాష్ట్రం ఏర్పడిందో
ఆ మహనీయుడు శ్రీ అటల్ బిహారీ వాజ్పేయికి ప్రధాని నివాళి;
“ఈ స్వాతంత్ర్య అమృత కాలంలో భారత గిరిజన సంప్రదాయాలు.. వీరగాథలకు మరింత అర్థవంతమూ.. ఘనమైన గుర్తింపునివ్వాలని దేశం నిర్ణయించింది”;
“ఈ మ్యూజియం వైవిధ్యభరిత మన గిరిజన సంస్కృతికి సజీవ వేదికగా
స్వాతంత్ర్య పోరాటంలో గిరిజన వీరులు.. వీరనారుల పాత్రను వివరిస్తుంది”
“భగవాన్ బిర్సా సమాజం కోసమే జీవించారు.. తన దేశం..
సంస్కృతి కోసం జీవితాన్నే అర్పించారు.. అందుకే ఆయన మన
విశ్వాసంలో.. మన ఆత్మలో నేటికీ దైవంగా నిలిచిపోయారు”
భగవాన్ బిర్సా ముండా జయంతిని ఇకపై ‘జనజాతీయ గౌరవ దినోత్సవం’గా నిర్వహించాలని కేంద్ర ప్రభుత్వం ప్రకటించింది. ఈ సందర్భాన్ని పురస్కరించుకుని రాంచీ నగరంలో ‘భగవాన్ బిర్సా ముండా స్మారక ఉద్యానం-స్వాతంత్ర్య యోధుల మ్యూజియంను ప్రధానమంత్రి శ్రీ నరేంద్ర మోదీ ఇవాళ వీడియో కాన్ఫరెన్స్ సదుపాయం ద్వారా ప్రారంభించారు. రాష్ట్ర గవర్నర్, ముఖ్యమంత్రి, కొందరు కేంద్ర మంత్రులు ఈ కార్యక్రమంలో పాల్గొన్నారు. ఈ నేపథ్యంలో అక్కడ హాజరైనవారిని ఉద్దేశించి ప్రధాని ప్రసంగిస్తూ- ఈ స్వాతంత్ర్య అమృత కాలంలో భారత గిరిజన సంప్రదాయాలు, వీరగాథలకు మరింత అర్థవంతమూ.. ఘనమైన గుర్తింపు ఇవ్వాలని దేశం నిర్ణయించినట్లు పేర్కొన్నారు. “ఇందులో భాగంగా నేటినుంచి ప్రతి సంవత్సరం భగవాన్ బిర్సా ముండా జన్మదినాన అంటే- నవంబర్ 15వ తేదీని ‘జనజాతీయ గౌరవ దినోత్సవంగా నిర్వహించాలని చరిత్రాత్మక నిర్ణయం తీసుకున్నాం” అని ఈ చారిత్రక సందర్భంగాన్ని పురస్కరించుకుని ప్రజలకు శుభాకాంక్షలు తెలుపుతూ ఆయన ప్రకటించారు.
ఇదే సందర్భంగా ఎవరి దృఢ సంకల్పంతో జార్ఖండ్ రాష్ట్రం ఏర్పడిందో ఆ మహనీయుడు శ్రీ అటల్ బిహారీ వాజ్పేయికి ప్రధాని ఘనంగా నివాళి అర్పించారు. “దేశాన్నేలే కేంద్ర ప్రభుత్వంలో గిరిజనుల కోసం ప్రత్యేక మంత్రిత్వ శాఖను ఏర్పాటు చేసిన తొలి ప్రధానమంత్రి అటల్ గారే! అంతేకాకుండా దేశం అనుసరించే విధానాల్లో గిరిజనుల ప్రయోజనాలను అనుసంధానించారు” అని శ్రీ మోదీ గుర్తుచేశారు. భగవాన్ బిర్సా ముండా స్మారక ఉద్యానం-స్వాతంత్ర్య యోధుల మ్యూజియం ప్రారంభించిన సందర్భంగా దేశంలోని గిరిజన సమాజంతోపాటు ప్రతి పౌరుడికీ ప్రధానమంత్రి అభినందనలు తెలిపారు. “ఈ మ్యూజియం వైవిధ్యభరిత మన గిరిజన సంస్కృతికి సజీవ వేదికగా మారి, స్వాతంత్ర్య పోరాటంలో గిరిజన వీరులు.. వీరనారుల పాత్రను వివరిస్తుంది” అని ఆయన పేర్కొన్నారు.
భగవాన్ బిర్సా ముండా దార్శనికత గురించి ప్రధాని ప్రసంగిస్తూ- ఆధునికత పేరిట భిన్నత్వం, ప్రాచీన గుర్తింపు, ప్రకృతిని నిర్లక్ష్యం చేయడం సమాజ శ్రేయస్సుకు మార్గం కాదని భగవాన్ బిర్సాకు స్పష్టంగా తెలుసునన్నారు. అయితే, ఆధునిక విద్యకు గట్టి మద్దతుదారుగా తన సొంత సమాజంలోని రుగ్మతలను-లోటుపాట్లను ఎత్తిచూపగల ధైర్యమున్నవారని పేర్కొన్నారు. భారతదేశపు అధికారాన్ని, భారతదేశం కోసం నిర్ణయ శక్తిని భారతీయుల చేతుల్లోకి బదిలీ చేయడమే స్వాతంత్ర్య పోరాట లక్ష్యమని ప్రధానమంత్రి అన్నారు. అయితే, భారత గిరిజన సమాజం గుర్తింపును చెరిపేసే ఆలోచనకు వ్యతిరేకంగా ఉద్యమించడం కూడా ‘ధర్తి ఆబా’  ప్రాథమ్యాలలో భాగంగా ఉండేదని పేర్కొన్నారు. “భగవాన్ బిర్సా సమాజం కోసమే జీవించారు.. తన దేశం-సంస్కృతి కోసం జీవితాన్నే అర్పించారు.. అందుకే ఆయన మన విశ్వాసంలో.. మన ఆత్మలో నేటికీ దైవంగా నిలిచిపోయారు” అని ప్రధాని వ్యాఖ్యానించారు. ‘ఆ ఇలవేలుపు ఎక్కువకాలం ఈ భూమిపై ఉండలేదుగానీ, జీవించిన అతికొద్ది సమయంలోనే ఈ దేశం కోసం చరిత్రను సంపూర్ణంగా లిఖించి, భవిష్యత్తరాలకు మార్గనిర్దేశం చేశారు” అని ప్రధానమంత్రి వివరించారు.
ఉప రాష్ట్రపతి సచివాలయం
సౌరశక్తి వినియోగానికి అవసరమైన పలకలు, తదితర ఉత్పత్తుల తయారీని రాష్ట్రాలు ప్రోత్సహించాలి – ఉపరాష్ట్రపతి పిలుపు
• వృద్ధి సామర్థ్యాన్ని పెంచేందుకు పునరుత్పాదక ఇంధన రంగాలు, శ్రామికశక్తి శిక్షణ విషయంలో చొరవ తీసుకోవాలి• నీటి మీద, ఇంటి పైకప్పుల మీద ఏర్పాటు చేసే ప్రత్యామ్నాయ సౌరవిద్యుత్ విధానాలను అన్వేషించాలి• పునరుత్పాదక ఇంధన రంగం దిశగా ప్రాజెక్టులు, ఇంటర్న్ షిఫ్ లు చేపట్టేందుకు చివరిసంవత్సరం విద్యార్థులను ప్రోత్సహించండి• పాండిచ్చేరి విశ్వవిద్యాలయంలో సౌరవిద్యుత్ ప్లాంట్ ను ప్రారంభించిన ఉపరాష్ట్రపతిసౌరశక్తిని విద్యుత్ రూపంలో వినియోగించుకునే ప్రక్రియలో ఉపయోగపడే పలకలు, ఇతర ఉత్పత్తుల తయారీని భారతదేశంలో ప్రోత్సహించేందుకు వివిధ రాష్ట్ర ప్రభుత్వాలు చొరవ తీసుకోవాలని ఉపరాష్ట్రపతి శ్రీ ముప్పవరపు వెంకయ్యనాయుడు పిలుపునిచ్చారు. ఈ విషయంలో దిగుమతుల మీదే దేశం అధికంగా ఆధారపడుతున్న విషయాన్ని ఈ సందర్భంగా ప్రస్తావించిన ఆయన, రాష్ట్రాల క్రియాశీలక భాగస్వామ్యం ద్వారా సౌరశక్తి వినియోగంలో ఆత్మనిర్భరత ప్రాధాన్యతను నొక్కిచెప్పారు. ఇందుకోసం ఈ రంగంలో ఉన్న చిన్న చిన్న సంస్థలకు సైతం గట్టి ప్రోత్సాహాన్ని అందించాలని సూచించారు.
పుదుచ్చేరి పర్యటనలో భాగంగా ఉపరాష్ట్రపతి, సోమవారం నాడు పాండిచ్చేరి విశ్వవిద్యాలయంలోని 2.4 మెగావాట్ల సామర్థ్యం కలిగిన సౌర విద్యుత్ ప్లాంట్ ను ప్రారంభించారు. వాతావరణ మార్పులు మరియు దాని ప్రభావం పైన ఆందోళన వ్యక్తం చేసిన ఆయన... సౌర, పవన, తక్కువ జలాన్ని వినియోగించుకునే విద్యుత్ వ్యవస్థలు, పర్యావరణాన్ని కాపాడుకుంటూ భవిష్యత్ లో ఎదురయ్యే ఇంధన అవసరాలను తీర్చేందుకు ప్రత్యామ్నాయం కాగలవని ఆకాంక్షించారు.
రానున్న కాలంలో పునరుత్పాదక ఇంధన రంగంలో భారతదేశ వృద్ధికి అవకాశాలు మెండుగా ఉన్నాయన్న ఉపరాష్ట్రపతి, ఈ రంగంలో సుశిక్షితులైన శ్రామిక శక్తి లేకపోవడం పట్ల ఆందోళన వ్యక్తం చేశారు. అత్యాధునిక సాంకేతిక పరిజ్ఞానాన్ని ఆవిష్కరించటంలో భాగంగా శిక్షణా రంగంలో పెట్టుబడులు పెట్టాలని, శ్రామిక శక్తిని అభివృద్ధి చేసుకోవాలని సూచించారు. ఈ దిశగా సూర్య మిత్రాస్ పథకాన్ని ఉదాహరణగా ప్రస్తావించారు. ఈ రంగంలో భారతదేశం ప్రపంచంలోనే కీలక శక్తిగా ఎదుగుతోందన్న ఆయన, 40 గిగావాట్ల సౌరశక్తి సామర్థ్యాన్ని ఏర్పాటు చేసుకున్న మన దేశం ప్రపంచంలో ఐదవ స్థానంలో ఉందని పేర్కొన్నారు.
సౌరశక్తి రంగంలో ఆవిష్కరణల ప్రాధాన్యతను నొక్కిచెప్పిన ఉపరాష్ట్రపతి, భూమి మీద ఏర్పాటు చేసే సౌర విద్యుత్ వ్యవస్థకు ప్రత్యామ్నాయంగా నీటి మీద తేలియాడే, భవనాల పైభాగంలో ఏర్పాటు చేసుకోగల సౌరశక్తి వ్యవస్థల వంటి వాటి మీద దృష్టి పెట్టాలని సూచించారు. తెలంగాణలో 100 మెగావాట్ల సామర్థ్యం గల ఎన్.టి.పి.సి. ఫ్లోటింగ్ సోలార్ పవర్ ప్లాంట్, రూఫ్ టాప్ మౌంటెడ్ సోలార్ ప్లాంట్లను ఉదహరించిన ఆయన, ఈ దిశగా మరింత ప్రోత్సాహం అందించాల్సిన అవసరం ఉందని సూచించారు.
పునరుత్సాదక ఇంధనానికి సంబంధించిన పరిశోధనలు, ప్రాజెక్టులను విశ్వవిద్యాలయాల స్థాయి నుంచే ప్రోత్సహించాలని పిలుపునిచ్చిన ఉపరాష్ట్రపతి, ఈ దిశగా చివరి సంవత్సరం విద్యార్థులు ప్రాజెక్టులు, ఇంటర్న్ షిప్ లు చేపట్టడానికి ప్రోత్సాహం అందించేలా చొరవ తీసుకోవాలని విద్యాసంస్థలకు సూచించారు. ఇది వారి ఉపాధి అవకాశాలను మెరుగుపరచడమే గాక, దేశీయ సౌర పారిశ్రామిక రంగంలో ఆవిష్కరణలు మరియు అభివృద్ధిని ప్రోత్సహించడంలో సహాయపడుతుందని తెలిపారు.
ఈ కార్యక్రమంలో పుదుచ్చేరి లెఫ్టినెంట్ గవర్నర్ డా. తమిళిసై సౌందరరాజన్, పుదుచ్చేరి ముఖ్యమంత్రి శ్రీ ఎన్. రంగసామి, స్పీకర్ శ్రీ ఎంబలమ్ ఆర్. సెల్వమ్, కళాపేట్ శాసనసభ్యులు శ్రీ పి.ఎం.ఎల్. కళ్యాణసుందరం, పాండిచ్చేరి విశ్వవిద్యాలయ ఉపకులపతి ప్రొ. గుర్మిత్ సింగ్, డైరక్టర్ ఆఫ్ స్డడీస్ డా. ఎస్. బాలకృష్ణన్ సహా సిబ్బంది, విద్యార్థులు పాల్గొన్నారు.
వాణిజ్యం, పరిశ్రమల మంత్రిత్వ శాఖ
అడ్వాన్స్డ్ మాడల్ సింగిల్ విండో ను అభివృద్ధి పరచడం అనే అంశం లో భారతదేశానికి మరియు జపాన్ కు మధ్య ఎంఒయు కు ఆమోదం తెలిపిన మంత్రివర్గం
అడ్వాన్స్డ్ మాడల్ సింగిల్ విండో ను అభివృద్ధి పరచడం అనే అంశం లో భారతదేశానికి మరియు జపాన్ కు మధ్య అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
ప్రయోజనాలు:
ఈ ఎంఒయు తో ‘అడ్వాన్స్డ్ మాడల్ సింగిల్ విండో’ను అభివృద్ధి పరచడం మరియు వ్యాపార కార్యకలాపాల కోసం అవసరమైనటు వంటి పరిపాలన ప్రక్రియ ల కోసం భారతదేశం లోని కేంద్ర ప్రభుత్వం లోను, రాష్ట్ర ప్రభుత్వాల లోను దానిని అమలు లోకి తీసుకు వచ్చే విషయం లో భారతదేశానికి, జపాన్ కు మధ్య సహకారాని కి బాట పడనుంది. అలాగే, ప్రక్రియల ను శీఘ్రమైన పద్ధతి లో పూర్తి చేసేందుకు వీలు గా ఒక స్వరూపాన్ని తీర్చిదిద్దేందుకు కూడా దోహదం చేయనుంది. తద్వారా భారతదేశం లో వ్యాపార నిర్వహణ లో సౌలభ్యాన్ని ప్రోత్సహించే దిశ గా జరుగుతున్న ప్రయత్నాలు వేగవంతం కాగలవు. అడ్వాన్స్డ్ మాడల్ సింగిల్ విండో భారతదేశం లోపల మరియు భారతదేశాని కి వెలుపల సర్వోత్తమ అభ్యాసాల ఆధారం గా రూపుదిద్దుకుంది. ఇందులో తగిన ప్రమాణాల తో పాటు భారతదేశం లో సింగిల్ విండో ఏర్పాటు చేసే మార్గం లో ఎదురుకాగల సమస్యల ను కనుగొనే వీలు కూడా ఉంది. కాబట్టి, దీని ద్వారా పెట్టుబడి పెట్టడం సౌకర్యవంతం గా మారనుంది.
(
సహకార మంత్రిత్వ శాఖ
సీఆర్సీఎస్-సహారా వాపసు పోర్టల్లో గ్రామాలు మారుమూల ప్రాంతాల్లో నివసించే ప్రజలు క్లెయిమ్లను దాఖలు చేయడానికి కేంద్ర హోం మంత్రి సహకార మంత్రి అమిత్ షా ఒక ముఖ్యమైన నిర్ణయం తీసుకున్నారు.
సీఆర్సీఎస్- సహారా రీఫండ్ పోర్టల్ https://mocrefund.crcs.gov.inలో తమ దావాను దాఖలు చేయడంలో సహారా గ్రూప్ ఆఫ్ కోఆపరేటివ్ సొసైటీల డిపాజిటర్లకు కామన్ సర్వీస్ సెంటర్లు  సహాయం చేస్తాయి.
సీఆర్సీఎస్-సహారా వాపసు పోర్టల్లో గ్రామాలు మారుమూల ప్రాంతాల్లో నివసించే ప్రజలు క్లెయిమ్లను దాఖలు చేయడానికి కేంద్ర హోం మంత్రి సహకార మంత్రి అమిత్ షా ఒక ముఖ్యమైన నిర్ణయం తీసుకున్నారు. సహారా గ్రూప్కు చెందిన కోఆపరేటివ్ సొసైటీల నిజమైన డిపాజిటర్లకు రీఫండ్ అందించే ప్రక్రియలో, కామన్ సర్వీస్ సెంటర్లు  సీఆర్సీఎస్- సహారా రీఫండ్ పోర్టల్లో వారి క్లెయిమ్లను ఫైల్ చేయడంలో వారికి సహాయం చేస్తాయి. అమిత్ షా సెంట్రల్ రిజిస్ట్రార్ ఆఫ్ కోఆపరేటివ్ సొసైటీస్ -సహారా రీఫండ్ పోర్టల్ https://mocrefund.crcs.gov.inని 18 జూలై 2023న న్యూఢిల్లీలో ప్రారంభించారు. దేశవ్యాప్తంగా విస్తరించి ఉన్న 5.5 లక్షల కంటే ఎక్కువ సాధారణ సేవా కేంద్రాలు తమ కేంద్రాలలో ఇంటర్నెట్ కనెక్టివిటీ, కంప్యూటర్, ప్రింటర్ స్కానర్ మొదలైన వాటికి అవసరమైన సౌకర్యాలతో కూడిన 300 కంటే ఎక్కువ ఈ–-సేవలను అందజేస్తున్నాయి. నిజమైన డిపాజిటర్లు సీఆర్సీఎస్- సహారా వాపసు పోర్టల్లో తమ క్లెయిమ్లను దాఖలు చేయడంలో వారి సమీప సీఎస్సీ నుండి కూడా సహాయం తీసుకోవచ్చు. సహారా నిజమైన డిపాజిటర్లకు సహాయం చేయడానికి సీఎస్సీ- ఎస్పీవీ దాని గ్రామ స్థాయి వ్యాపారవేత్తలందరికీ  తెలియజేసింది కామన్ సర్వీస్ సెంటర్ల ద్వారా వ్యక్తులు క్లెయిమ్లను దాఖలు చేయడానికి దాని వ్యవస్థను ప్రారంభించింది.
సహారా గ్రూప్ - సహారా క్రెడిట్ కోఆపరేటివ్ సొసైటీ లిమిటెడ్, సహారాయన్ యూనివర్సల్ మల్టీపర్పస్ సొసైటీ లిమిటెడ్, హమారా ఇండియా క్రెడిట్ కోఆపరేటివ్ సొసైటీ లిమిటెడ్ స్టార్స్ మల్టీపర్పస్ కోఆపరేటివ్ సొసైటీ లిమిటెడ్ సహకార సంఘాల నిజమైన డిపాజిటర్ల ద్వారా క్లెయిమ్ల సమర్పణ కోసం సీఆర్సీఎస్- సహారా రీఫండ్ పోర్టల్ అభివృద్ధి చేయబడింది. డిపాజిటర్లు తమ క్లెయిమ్లను సీఆర్సీఎస్-సహారా రీఫండ్ పోర్టల్లో మంత్రిత్వ శాఖ వెబ్సైట్ https://cooperation.gov.in ద్వారా కూడా సమర్పించవచ్చు. డిపాజిటర్ల సౌలభ్యం కోసం వెబ్సైట్లో ట్యుటోరియల్ వీడియోలు కూడా అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 182.43 కోట్లకుపైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.15 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,82,43,66,520
|
|
అందుబాటులోని నిల్వలు
|
|
17,15,23,591
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 182.43 కోట్లకుపైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.15 కోట్లకుపైగా  నిల్వలు అందుబాటులో ఉన్నాయి.
సమాచార, ప్రసార మంత్రిత్వ శాఖ
మీడియా చిత్రీకరణ కోసం ఎస్.ఓ.పి. విడుదల చేసిన - సమాచార, పౌర సంబంధాల మంత్రిత్వ శాఖ.
మీడియా చిత్రీకరణ అనేది మన దేశ జి.డి.పి. కి ఎంతో దోహదపడిన ప్రధాన ఆర్థిక ప్రక్రియ. ప్రస్తుత కోవిడ్-19 మహమ్మారి నేపథ్యంలో, మీడియా ప్రొడక్షన్ కార్యకలాపాలలో పాల్గొన్న వివిధ వాటాదారులు మహమ్మారి వ్యాప్తిని పరిమితం చేయడానికి తగిన చర్యలు తీసుకోవడం చాలా ముఖ్యం, అదే సమయంలో వారి వ్యాపార వ్యవహారాలూ, కార్యకలాపాలను తిరిగి ప్రారంభించడం లేదా నిర్వహించడం కూడా అంతే ముఖ్యం.
ఆరోగ్య, కుటుంబ సంక్షేమ మంత్రిత్వ శాఖతో సంప్రదించి, సమాచార, ప్రసార మంత్రిత్వశాఖ రూపొందించిన, మీడియా చిత్రీకరణకు అవసరమైన ముందు జాగ్రత్త చర్యలపై మార్గదర్శక సూత్రాలు, ప్రామాణిక ఆపరేటింగ్ విధానాలను , కేంద్ర సమాచార, ప్రసార శాఖ మంత్రి శ్రీ ప్రకాష్ జవదేకర్ ఈ రోజు విడుదల చేశారు. మార్గదర్శక సూత్రాల యొక్క ముఖ్యాంశాలలో ఆరోగ్య, కుటుంబ సంక్షేమ మంత్రిత్వ శాఖ జారీ చేసిన కోవిడ్-19 కంటైన్మెంట్ జోన్లో అనుమతించబడని పరస్పర అనవసర కార్యకలాపాలతో సహా, సాధారణ సూత్రాలను కలిగి ఉన్నాయి. వీటిలో, ఇతర వ్యాధులు, ప్రత్యేక అవసరాలతో ఉన్న ఉద్యోగుల పట్ల అదనపు జాగ్రత్తలు తీసుకోవాలి, ముఖానికి మాస్కులు ఉపయోగించాలి, తరచుగా చేతులు శుభ్రం చేసుకోవాలి, ఇందుకోసం శానిటైజర్లను అందుబాటులో ఉంచాలి వంటివి ఉన్నాయి. ఇంకా, శ్వాసకోశ సంబంధ జాగ్రత్తలతో పాటు ప్రత్యేకించి ప్రత్యేకంగా మీడియా ఉత్పత్తికి సంబంధించి తీసుకోవలసిన జాగ్రత్తలు కూడా ఉన్నాయి.
భౌతిక దూరం పాటించడం, చిత్రీకరణ జరిగే ప్రదేశాలలో వ్యక్తుల ప్రవేశం నిష్క్రమణలను పరిమితం చేయడం, పరిశుభ్రత, సిబ్బంది భద్రత, కాంటాక్టులను కనీస స్థాయికి తగ్గించడం, క్వారంటైన్ / ఐసోలేషన్ తో సహా ప్రయాణాలకు సంబంధించిన ఎం.హెచ్.ఏ. జారీ చేసిన మార్గదర్శకాలను అనుసరించి ప్రకటించిన అంతర్జాతీయ పద్ధతులను పరిగణనలోకి తీసుకొని మంత్రిత్వ శాఖ సాధారణ ఎస్.ఓ.పి. లను రూపొందించింది. ముఖ్యంగా, ఫేస్ మాస్కులకు సంబంధించి, అంతర్జాతీయ పద్ధతుల ప్రకారం, కెమెరా ముందు నటించే నటీనటులు మినహా మిగిలిన తారాగణం మరియు సిబ్బంది ఫేస్ మాస్కును తప్పనిసరిగా ధరించాలి.
మీడియా ఉత్పత్తిని తిరిగి ప్రారంభించేటప్పుడు మార్గదర్శక సూత్రాలు మరియు ఎస్.ఓ.పి. ని అన్ని రాష్ట్రాలు, ఇతర భాగస్వాములు, మరియు రాష్ట్ర ప్రభుత్వాలు ఉపయోగించుకోవచ్చు.
మార్గదర్శకాలను విడుదల చేసిన అనంతరం కేంద్ర మంత్రి శ్రీ ప్రకాష్ జవదేకర్ మాట్లాడుతూ “ఎస్.ఓ.పి. అంతర్జాతీయ నిబంధనలను అనుసరిస్తుంది. కరోనా వైరస్ కారణంగా సుమారు 6 నెలలుగా ప్రభావితమైన పరిశ్రమకు ఇది పూర్తిస్థాయిలో ప్రోత్సహించి, సహాయపడుతుంది. మంత్రిత్వ శాఖ తీసుకున్న ఈ చర్యను ప్రజలు స్వాగతిస్తారు. ” అని పేర్కొన్నారు. చలనచిత్ర, టెలివిజన్ రంగం పెద్ద సంఖ్యలో ప్రజలకు ఉపాధి కల్పిస్తున్నందున, ఆర్థిక వ్యవస్థను వృద్ధి చేయడమే లక్ష్యంగా ఈ చర్య తీసుకున్నట్లు, శ్రీ జవదేకర్ చెప్పారు.
అన్ని రాష్ట్రాలు ఎస్.ఓ.పి. ని అంగీకరించి, అమలు చేస్తాయని, అవసరమైతే పరిస్థితులకు తోడ్పడుతుందని మంత్రి ఆశాభావం వ్యక్తం చేశారు. కేంద్ర ఆరోగ్య, కుటుంబ సంక్షేమ మంత్రిత్వ శాఖతో పాటు, కేంద్ర దేశీయ వ్యవహారాల మంత్రిత్వ శాఖతో సంప్రదించి ఈ ఎస్.ఓ.పి. ని జారీ చేయడం జరిగింది.
వివరణాత్మక ఎస్.ఓ.పి. ని క్రింది లింక్ ద్వారా చూడవచ్చు:
https://mib.gov.in/sites/default/files/SOP%20on%20Media%20Production%2021%20Aug%202020%20%281%29.pdf
రక్షణ మంత్రిత్వ శాఖ
సాయుధ దళాలలో మహిళల పాత్ర అన్న అంశంపై ఎస్సిఒ వెబినార్ను ఉద్దేశించి ప్రసంగించనున్న రక్షణ మంత్రి రాజ్నాథ్ సింగ్
కీలకాంశాలు
(అధ్యక్షోపన్యాసం చేయనున్న సిడిఎస్ జనరల్ బిపిన్ రావత్
యుద్ధ కార్యకలాపాలలో మహిళల పాత్రపై చారిత్రిక దృష్టి కోణం అన్న అంశంపై సెషన్కు అధ్యక్షత వహించనున్న ఐడిఎస్  డిప్యూటీ చీఫ్ లెఫ్టెనెంట్ జనరల్ మాధురీ కనిత్కర్
యుద్ధంలో నూతన పోకడలు, మహిళా యోధులకు అవకాశమున్న పాత్రలు అన్న ఇతివృత్తంపై సెషన్కు అధ్యక్షత వహించనున్న విదేశాంగశాఖ మాజీ కార్యదర్శి శ్రీమతి నిరుపమా రావ్ మీనన్
అక్టోబర్ 14, 2021న షాంఘాయ్ కోఆపరేషన్ ఆర్గనైజేషన్  నిర్వహిస్తున్న సాయుధ దళాలలో మహిళల పాత్ర అన్న అంశంపై నిర్వహిస్తున్న వెబినార్లో రక్షణ మంత్రి రాజ్నాథ్ సింగ్ ప్రారంభోపన్యాసం చేయనున్నారు. వీడియో కాన్ఫరెన్స్ పద్ధతిలో ఈ అంతర్జాతీయ వెబినార్ను రక్షణ మంత్రిత్వ శాఖ నిర్వహిస్తోంది.
చీఫ్ ఆఫ్ డిఫెన్స్ స్టాఫ్ జనరల్ బిపిన్ రావత్ స్వాగతోపన్యాసం చేయనున్నారు. ఎస్సిఒ సభ్యదేశాల ప్రతినిధులు తమ అనుభవాలను పంచుకోనున్నారు. ఇది విధానకర్తలకు, ఆ వృత్తిలో ఉన్నవారికి అవగాహన కల్పించడమే కాక, వారి జ్ఞానాన్ని సుసంపన్నం చేస్తుంది.
ఈ వెబినార్ను రెండు సెషన్లుగా నిర్వహించనున్నారు. యుద్ధ కార్యకలాపాలలో మహిళల పాత్రపై చారిత్రిక దృష్టి కోణం అన్న అంశంపై సెషన్కు ఐడిఎస్  డిప్యూటీ చీఫ్ లెఫ్టెనెంట్ జనరల్ మాధురీ కనిత్కర్ అధ్యక్షత వహిస్తారు. ఈ సెషన్లో భారత్ మాత్రమే కాకుండా, చైనా, కజఖస్తాన్, కిర్గిజస్తాన్ కు చెందిన వక్తలు తమ దృష్టి కోణాలను పంచుకుంటారు.
రెండవ సెషన్కు విదేశాంగ శాఖ మాజీ కార్యదర్శి శ్రీమతి నిరుపమా రావ్ మీనన్ అధ్యక్షత వహిస్తారు. ఈ సెషన్ ఇతివృత్తం - యుద్ధంలో నూతన పోకడలు, మహిళా యోధులకు అవకాశమున్న పాత్రలు. పాకిస్తాన్, రష్యన్ ఫెడరేషన్, తజికిస్తాన్, ఉజ్బెకిస్తాన్ ప్రతినిధులు ఈ అంశంపై తమ అభిప్రాయాలను పంచుకోనున్నారు.
ఈ సమావేశాన్ని, సభ్యదేశాల ప్రతినిధుల భౌతిక హాజరీతో 2020లో నిర్వహించాలని ప్రణాళికలు సిద్ధం చేశారు. అయితే, కోవిడ్ -19 మహమ్మారి కారణంగా, దానిని వీడియో కాన్ఫరెన్సింగ్ ద్వారా నిర్వహిస్తున్నారు. ఎస్సిఒ సభ్య దేశాల మధ్య చర్చలు ముఖ్యమైనందున మహమ్మారి కొనసాగుతున్నప్పటికీ నిర్వహిస్తున్నారు.
ముగింపు ఉపన్యాసాన్ని చీఫ్స్ ఆఫ్ స్టాఫ్ కమిటీ  చైర్మన్కు చీఫ్ ఆఫ్ ఆఫ్ ఇంటిగ్రేటెడ్ డిఫెన్స్ స్టాఫ్ ఎయిర్ మార్షల్ బిఆర్ కృష్ణ ఇవ్వనున్నారు. ఈ వెబినార్లో రక్షణ మంత్రిత్వ శాఖకు చెందిన సీనియర్ పౌర, సైనిక అధికారులు పాల్గొననున్నారు.
భారతీయ రక్షణ దళాలలో మహిళలను అత్యవసరమైన, గర్వకారణమైన సభ్యులుగా గుర్తించడమే కాక, వారు సాయుధ దళాలకు తీసుకువచ్చే సామర్ధ్యాన్ని భారత ప్రభుత్వం గుర్తించింది. తదనుగుణంగా, భారతీయ రక్షణ దళాలలో మహిళలకు మరిన్ని అవకాశాలను కల్పించడమే కాక, పురుషులకు, మహిళలకు సమాన పనివాతావరణాన్ని సృష్టించేందుకు గత ఏడేళ్ళలో ప్రభుత్వం పలు చర్యలు తీసుకుంది. అది భారత సైన్యమైనా, భారతీయ నావికాదళమైనా, భారతీయ వైమానిక దళమైనా, నేడు భారతీయ రక్షణ దళాలలో మహిళలు ఎంతో సాధికారతను కలిగి ఉన్నారు.
ఆరోగ్య, కుటుంబ సంక్షేమ మంత్రిత్వ శాఖ
తగ్గుతున్న కోవిడ్ కేసులు; గత 24 గంటల్లో 1.52 లక్షలు
గత 50 రోజుల్లో అత్యల్ప స్థాయికి రోజువారీ కోవిడ్ కేసులు
గత 24 గంటల్లో చికిత్సలో ఉన్న కేసుల్లో 88,416 తగ్గుదల
ప్రస్తుతం ఇంకా చికిత్సలో ఉన్నవారు 20,26,092 మంది
18 రోజులుగా కొత్తకేసులకంటే కోలుకున్నవారే ఎక్కువ
కోలుకున్నవారి శాతం 91.60% కు పెరుగుదల
రోజువారీ పాజిటివిటీ 9.07%, వారం రోజులుగా 10% లోపే
పరీక్షా సామర్థ్యం పెంపు, ఇప్పటిదాకా దాదాపు 34.48 కోట్ల పరీక్షలు
ఇప్పటిదాకా దేశవ్యాప్తంగా21.3 కోట్ల టీకా డోసులు
రోజువారీ కొత్త కరోనాకేసులు తగ్గుతూ వస్తుననయి. గత 24 గంటలలో 1.52 లక్షల కొత్త కేసులు నమోదు కాగా ఇది గడిచిన 50 రోజుల్లో అత్యల్క్పం కావటం గమనార్హం. దీంతో, వరుసగా నాలుగో రోజుకూడా రెండు లక్షలలోపే కొత్త కెసులు వచ్చినట్టయింది. నిన్న నమోదైన కేసులు 1,52,734
చికిత్సలో ఉన్న కోవిడ్ బాధితుల సంఖ్య కూడా క్రమంగా తగ్గుతూ వస్తోంది. ప్రస్తుతం చికిత్సలో ఉన్నవారు సంఖ్య 20,26,092 కి తగ్గింది. గత 24 గంటలలో నికరంగా 88,416 మంది చికిత్సలో ఉన్నవారు తగ్గారు. మొత్తం పాజిటివ్ కేసులలో ప్రస్తుతం చికిత్సలో ఉన్నవారి వాటా 7.22% మాత్రమే.
దేశంలో కొత్త కోవిడ్ కెసులకంటే కోలుకుంటున్నవారే ఎక్కువగా ఉంటున్నారు. గత 18 రోజులుగా ఇదే ధోరణి కొనసాగుతోంది. గత 24 గంటలలో 2,38,022 మంది కోలుకున్నారు. ఇది అంతకుముందు రోజు కోలుకున్నవారి కంటే 85,288 అధికం
కరోనా సంక్షోభం మొదలైనప్పటినుంచి ఈ వ్యాధి సోకినవారిలో 2,56,92,342 మంది కోలుకున్నారు. వారిలో గడిచిన 24 గంటల్లో కోలుకున్నవారు 2,38,022 మంది, దీంతో మొత్తం కోలుకున్నవారి శాతం 91.60% కి చేరింది.
గత 24 గంటలలో 16,83,135 కరోనా పరీక్షలు జరపగా ఇప్పటిదాకా దేశవ్యాప్తంగా జరిపిన పరీక్షలు 34.48 కోట్లు దాటాయి. పరీక్షల సంఖ్య ఒకవైపు పెరుగుతూ ఉండగా పాజిటివిటీ తగ్గటం మరోవైపు కొనసాగుతోంది. వారపు పాజిటివిటీ 9.04% కాగా ఈరోజు ఇంకా తగ్గి 9.07% గా నమోదైంది. ఇది వరుసగా వారం రోజులుగా 10% లోపే ఉంటూ వస్తోంది.
దేశవ్యాప్తంగా ఇచ్చిన కోవిడ్ టీకా డోసుల మొత్తం సంఖ్య ఈ రోజుకు 21.31 కోట్లు దాటింది. ఈ ఉదయం 7 గంటలకు అందిన సమాచారం ప్రకారం 30,28,295 శిబిరాల ద్వారా మొత్తం 21,31,54,129 టీకా డోసుల పంపిణీ జరిగింది. అవి:
|
|
ఆరోగ్య సిబ్బంది
|
|
మొదటి డోస్
|
|
98,67,310
|
|
రెండో డోస్
|
|
67,76,644
|
|
కోవిడ్ యోధులు
|
|
మొదటి డోస్
|
|
1,55,92,325
|
|
రెండో డోస్
|
|
84,97,120
|
|
18-44 వయోవర్గం
|
|
మొదటి డోస్
|
|
1,89,64,595
|
|
రెండో డోస్
|
|
10,058
|
|
45 -60 వయోవర్గం
|
|
మొదటి డోస్
|
|
6,56,60,693
|
|
రెండో డోస్
|
|
1,05,74,441
|
|
60 పైబడ్డవారు
|
|
మొదటి డోస్
|
|
5,85,28,448
|
|
రెండో డోస్
|
|
1,86,82,495
|
|
మొత్తం
|
|
21,31,54,129
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
'సీఎస్ఐఆర్-నీరి'లో మూడు వేలకు పైగా కొవిడ్ నమూనాల పరీక్ష
"సీఎస్ఐఆర్-నేషనల్ ఎన్విరాన్మెంటల్ ఇంజినీరింగ్ రీసెర్చ్ ఇన్స్టిట్యూట్"  లో కొవిడ్ నమూనా పరీక్ష కేంద్రం గత ఏప్రిల్ నుంచి అందుబాటులోకి వచ్చింది. అప్పటి నుంచి దాదాపు 3 వేలకు పైగా పరీక్షలు జరిగాయి.
ఇక్కడ రోజుకు 50 నమూనాలను పరీక్షించవచ్చు. నమూనాలను పరీక్షించడానికి అవసరమైన అన్ని మౌలిక సదుపాయాలు ఉన్నాయి. పరీక్షకు ముందు భద్రతపరమైన అన్ని జాగ్రత్తలు తీసుకుంటారు. పరీక్ష కేంద్రంలో నమూనాలను పరీక్షించేందుకు కావలసిన అన్ని అనుమతులు తీసుకున్నట్లు సీఎస్ఐఆర్-నీరి డైరెక్టర్ డా.రమేష్ కుమార్ చెప్పారు.
"నాగ్పుర్, విదర్భ చుట్టుపక్కల ప్రాంతాల నుంచి వచ్చే నమూనాలను ఇక్కడ పరీక్షిస్తాం. రోగులకు చికిత్స చేసేటప్పడు వైద్య నిపుణులు వైరస్ బారిన పడకుండా వారికి వ్యక్తిగత రక్షణ పరికరాలను కూడా పంపిణీ చేస్తున్నాం" అని సీఎస్ఐఆర్-నీరి శాస్త్రవేత్త డా.ప్రకాశ్ చెప్పారు.
ప్రధాన మంత్రి కార్యాలయం
ఎమ్ పి మరియుపూర్వ మంత్రి శ్రీ రత్తన్ లాల్ కటారియా మృతి పట్ల సంతాపాన్ని తెలిపిన ప్రధానమంత్రి
పార్లమెంట్ సభ్యుడు మరియు పూర్వం మంత్రి గా పనిచేసిన శ్రీ రత్తన్ లాల్ కటారియా యొక్క మరణం పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో,
‘‘ఎమ్ పి మరియు పూర్వ మంత్రి శ్రీ రత్తన్ లాల్ కటారియా జీ ఇక లేరు అన్న సంగతి తెలిసి బాధ పడ్డాను. ప్రజల కు సేవ చేయడం లో మరియు సామాజిక న్యాయం కోసం పాటుపడడం లో ఆయన అందించినటువంటి ఘనమైన తోడ్పాటు కు గాను ఆయన ను ఎల్లప్పటికీ స్మరించుకోవడం జరుగుతుంది. హరియాణా లో బిజెపి ని బలపరచడం లో ఆయన ఒక కీలక పాత్ర ను పోషించారు. ఆయన కుటుంబ సభ్యుల కు మరియు ఆయన యొక్క సమర్థకుల కు ఇదే సంతాపం. ఓమ్ శాంతి.’’ అని పేర్కొన్నారు.
ప్రధాన మంత్రి కార్యాలయం
పంజాబ్ పూర్వ ముఖ్యమంత్రి శ్రీ ప్రకాశ్ సింహ్ బాదల్ కు ఆయన పుట్టిన రోజు నశుభాకాంక్షలు తెలిపిన ప్రధాన మంత్రి
పంజాబ్ పూర్వ ముఖ్యమంత్రి శ్రీ ప్రకాశ్ సింహ్ బాదల్ గారి కి ఆయన పుట్టిన రోజు సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో
‘‘భారతదేశం లో అత్యంత గౌరవాన్విత రాజనీతిజ్ఞుల లో ఒకరైన శ్రీ ప్రకాశ్ సింహ్ బాదల్ గారి కి పుట్టిన రోజు శుభాకాంక్షలు. పంజాబ్ ప్రగతి కోసం, మరీ ముఖ్యం గా సమాజం లోని బలహీన వర్గాల వారి కోసం ఆయన ఎంతగానో పాటుపడ్డారు. ఆయన కు ఆరోగ్యదాయకమైన జీవనం తో పాటు దీర్ఘాయుష్షు కూడా లభించాలి అంటూ ప్రార్థిస్తున్నాను’’ అని పేర్కొన్నారు.